เทศบัญญัติเทศบาลตำบลขัวมุงเทศบัญญัติเทศบาลตำบลขัวมุงเรื่องการจำหน่ายสินค้าในที่หรือทางสาธารณะพ.ศ. ๒๕๕๔[๑] โดยที่เป็นการสมควรตราเทศบัญญัติเทศบาลตำบลขัวมุงว่าด้วย เรื่องการจำหน่ายสินค้าในที่หรือทางสาธารณะ จึงอาศัยอำนาจตามความในมาตรา ๔๓ มาตรา ๕๔มาตรา ๕๕ มาตรา ๕๘ และมาตรา ๖๓ แห่งพระราชบัญญัติการสาธารณสุข พ.ศ. ๒๕๓๕แก้ไขเพิ่มเติมถึง (ฉบับที่ ๒) พ.ศ. ๒๕๕๐อันมีบทบัญญัติบางประการเกี่ยวกับการจำกัดสิทธิและเสรีภาพของบุคคลตามรัฐธรรมนูญ ซึ่งมาตรา๒๙ มาตรา ๓๓ มาตรา ๔๑ และมาตรา ๔๓ ของรัฐธรรมนูญแห่งราชอาณาจักรไทย พ.ศ. ๒๕๕๐บัญญัติให้กระทำได้โดยอาศัยอำนาจตามที่กฎหมายบัญญัติประกอบกับมาตรา ๖๐ แห่งพระราชบัญญัติเทศบาลพ.ศ. ๒๔๙๖ แก้ไขเพิ่มเติมถึง (ฉบับที่ ๑๒) พ.ศ. ๒๕๔๖โดยได้รับความเห็นชอบจากสภาเทศบาลตำบลขัวมุงและผู้ว่าราชการจังหวัดเชียงใหม่จึงตราเทศบัญญัติขึ้นไว้ดังนี้ข้อ ๑ เทศบัญญัตินี้เรียกว่าเทศบัญญัติเทศบาลตำบลขัวมุง เรื่อง การจำหน่ายสินค้าในที่หรือทางสาธารณะพ.ศ. ๒๕๕๔ข้อ ๒ เทศบัญญัตินี้ให้ใช้บังคับตั้งแต่วันที่ได้ประกาศโดยเปิดเผย ณที่ทำการเทศบาลตำบลขัวมุงแล้วเจ็ดวันข้อ ๓ นับแต่วันที่เทศบัญญัตินี้ใช้บังคับให้ยกเลิกข้อบัญญัติองค์การบริหารส่วนตำบลขัวมุง เรื่องการจำหน่ายสินค้าในที่หรือทางสาธารณะ พ.ศ. ๒๕๕๐ และให้ใช้เทศบัญญัตินี้แทนข้อ ๔ ให้นายกเทศมนตรีตำบลขัวมุงรักษาการตามเทศบัญญัตินี้และให้มีอำนาจออกข้อบังคับระเบียบ คำสั่ง ประกาศเพื่อปฏิบัติการให้เป็นไปตามเทศบัญญัตินี้หมวด ๑บททั่วไป ข้อ ๕ ในเทศบัญญัตินี้ที่หรือทางสาธารณะ หมายความว่าสถานที่หรือทางซึ่งมิใช่เป็นของเอกชนและประชาชนสามารถใช้ประโยชน์หรือใช้สัญจรได้อาหาร หมายความว่าของกินหรือเครื่องค้ำจุนชีวิต ได้แก่(๑) วัตถุทุกชนิดที่คนกิน ดื่ม แต่ไม่รวมถึง ยา วัตถุที่ออกฤทธิ์ต่อจิตและประสาทหรือยาเสพติดให้โทษตามกฎหมายว่าด้วยการนั้นแล้วแต่กรณี(๒) วัตถุที่มุ่งหมายสำหรับใช้หรือใช้เป็นส่วนผสมในการผลิตอาหารรวมทั้งวัตถุเจือปนอาหาร สี และเครื่องปรุงแต่งกลิ่นรสมูลฝอย หมายความว่า เศษกระดาษเศษผ้า เศษอาหาร เศษสินค้า ถุงพลาสติก ภาชนะที่ใส่อาหารเถ้า มูลสัตว์ หรือซากสัตว์รวมตลอดถึงสิ่งอื่นใดที่เก็บกวาดจากถนน ตลาด ที่เลี้ยงสัตว์ หรือที่อื่นเร่ขาย การจำหน่ายอาหารสินค้าอื่นใดในที่หรือทางสาธารณะ โดยมิได้จัดวางในที่หนึ่งที่ใดเป็นปกติไม่ว่าจะเป็นทางบกหรือทางน้ำสินค้า สิ่งของวัตถุทุกชนิดที่นำมาขาย จำหน่ายได้ ซึ่งรวมทั้งอาหาร น้ำดื่ม น้ำแข็งเจ้าพนักงานท้องถิ่น หมายความว่านายกเทศมนตรีตำบลขัวมุงเจ้าพนักงานสาธารณสุข หมายความว่าเจ้าพนักงานซึ่งได้รับการแต่งตั้งให้ปฏิบัติการตามพระราชบัญญัติการสาธารณสุข พ.ศ.๒๕๓๕ผู้ซึ่งได้รับแต่งตั้งจากเจ้าพนักงานท้องถิ่น หมายความว่าพนักงานเทศบาลตำบลขัวมุงที่ได้รับการแต่งตั้งจากเจ้าพนักงานท้องถิ่นให้มีอำนาจเช่นเดียวกับเจ้าพนักงานสาธารณสุขตามพระราชบัญญัติการสาธารณสุขพ.ศ. ๒๕๓๕ ในเรื่องใดหรือทุกเรื่องก็ได้ข้อ ๖ ห้ามมิให้ผู้ใดจำหน่ายสินค้าในที่หรือทางสาธารณะไม่ว่าจะเป็นการจำหน่ายโดยลักษณะวิธีการจัดวางสินค้าในที่ใดเป็นปกติหรือเร่ขายเว้นแต่จะได้รับใบอนุญาตจากเจ้าพนักงานท้องถิ่นหมวด ๒หลักเกณฑ์เกี่ยวกับสุขลักษณะส่วนบุคคลของผู้จำหน่ายหรือผู้ช่วยจำหน่ายสินค้า ข้อ ๗ การจำหน่ายสินค้าโดยลักษณะวิธีการจัดวางสินค้าในที่หรือทางสาธารณะผู้จำหน่ายและผู้ช่วยจำหน่ายจะต้องปฏิบัติดังนี้(๑) ห้ามจำหน่ายสินค้าในบริเวณที่เจ้าพนักงานท้องถิ่นประกาศห้าม(๒) แต่งกายสะอาด สุภาพ เรียบร้อย(๓) จัดวางสิ่งของให้เป็นระเบียบ เรียบร้อยไม่ยื่นล้ำบริเวณที่กำหนดร่มหรือผ้าใบบังแดดรวมทั้งตัวผู้ค้าต้องไม่ล้ำลงมาในผิวจราจร(๔) แผงสำหรับวางขาย เช่น แคร่ แท่น โต๊ะ ต้องทำด้วยวัตถุที่แข็งแรงมีสภาพดี สะอาดและมีความสูงจากพื้นอย่างน้อย ๓๐ เซนติเมตรยกเว้นสินค้าประเภทอาหารต้องสูงอย่างน้อย ๖๐ เซนติเมตร(๕) รักษาความสะอาดบริเวณที่จำหน่ายสินค้าอยู่เสมอทั้งในระหว่างทำการค้าและหลังจากเลิกทำการค้าแล้ว(๖) จัดให้มีภาชนะรองรับมูลฝอยที่ถูกต้องตามสุขลักษณะไว้ให้เพียงพอหลังการจำหน่ายแต่ละวันต้องมีการรวบรวมมูลฝอยนำไปกำจัดหรือนำไปทิ้งในที่รวบรวมมูลฝอยและทำความสะอาดบริเวณที่จำหน่ายสินค้าด้วย(๗) ให้จัดวางสินค้าที่จำหน่ายบนแผงหรือจัดวางให้เป็นหมวดหมู่ไม่ปะปนกัน แยกประเภทสินค้าที่เป็นอาหารและประเภทสินค้าที่ไม่ใช่อาหารเพื่อสะดวกในการดูแลความสะอาดและป้องกันการปนเปื้อนในอาหาร(๘) ห้ามพาด ติดตั้งวางแผงค้าเกาะเกี่ยวสายไฟฟ้า หลอดไฟฟ้าหรืออุปกรณ์เกี่ยวกับการขาย รวมตลอดถึง การตอกตะปูผูกเชือกหรือยึดสิ่งหนึ่งสิ่งใดกับต้นไม้โดยเด็ดขาด(๙) ห้ามใช้เครื่องกำเนิดไฟฟ้าที่ใช้เครื่องยนต์มีเสียงดัง เกินกว่า๙๐ เดซิเบล เอ(๑๐) ห้ามใช้เครื่องขยายเสียงหรือเปิดวิทยุเทปหรือกระทำการโดยวิธีอื่นที่ก่อให้เกิดเสียงดังจนเกิดเหตุเดือดร้อนรำคาญแก่ผู้อื่นหรือเกินกว่า ๙๐ เดซิเบล เอ(๑๑) ห้ามนำรถยนต์ รถจักรยานยนต์หรือล้อเลื่อนไปจอดบนทางเท้าเพื่อจำหน่ายสินค้า(๑๒)ให้หยุดประกอบการค้าในกรณีพิเศษเพื่อประโยชน์ของทางราชการตามที่เจ้าพนักงานท้องถิ่นประกาศ(๑๓) หลังจากเลิกทำการค้าต้องเก็บวัสดุอุปกรณ์ที่ใช้ในการประกอบการค้าออกจากบริเวณที่อนุญาตให้แล้วเสร็จโดยไม่ชักช้า(๑๔) ปฏิบัติการอื่นใดเกี่ยวด้วยสุขลักษณะตามคำแนะนำของเจ้าพนักงานสาธารณสุขและคำสั่งของเจ้าพนักงานท้องถิ่น รวมทั้งระเบียบข้อบังคับ และประกาศเทศบาลตำบลขัวมุงข้อ ๘ การจำหน่ายสินค้าประเภทอาหารโดยลักษณะจัดวางในที่หรือทางสาธารณะผู้จำหน่ายและผู้ช่วยจำหน่ายจะต้องปฏิบัติดังนี้(๑) ปฏิบัติตามที่กำหนดไว้ในข้อ ๖ (๑) (๑๓)(๒) แต่งกายด้วยเสื้อผ้าที่มีแขนสวมหมวกหรือสิ่งที่สามารถเก็บรวบผมได้เรียบร้อย และสวมผ้ากันเปื้อนที่สะอาดเรียบร้อย รวมทั้งสวมรองเท้าขณะเตรียม ทำ ประกอบ ปรุงหรือจำหน่ายอาหาร(๓) ต้องตัดเล็บมือให้สั้นและต้องรักษามือให้สะอาดโดยการล้างมือด้วยสบู่และน้ำสะอาดหลังจากหยิบจับสิ่งสกปรกหรือใช้ห้องน้ำถ้ามีบาดแผล ฝี หนอง หรือมีการบาดเจ็บ การถูกลวกหรือระคายเคืองผิวหนังบริเวณมือนิ้ว แขน หรือใบหน้า ต้องปิดบาดแผลให้เรียบร้อย(๔) ไม่สูบบุหรี่ ขบเคี้ยวรับประทานอาหารหรือพูดคุยโดยไม่จำเป็นในขณะเตรียมทำ ประกอบ ปรุง หรือไม่ไอ จามรดบนอาหาร(๕) ที่เตรียม ทำ ประกอบ ปรุง และแผงวางจำหน่ายอาหารต้องทำด้วยวัสดุที่ทำความสะอาดง่าย ต้องสูงจากพื้นอย่างน้อย ๖๐ เซนติเมตร(๖) การจำหน่ายอาหารที่ต้องมีการล้างภาชนะอุปกรณ์จะต้องมีที่ล้างภาชนะอุปกรณ์และวางสูงจากพื้นอย่างน้อย ๖๐ เซนติเมตรจะต้องล้างด้วยน้ำยาล้างภาชนะและล้างด้วยน้ำสะอาด ๒ ครั้งหรือล้างด้วยน้ำไหลและต้องไม่ถ่ายเทน้ำล้างภาชนะอุปกรณ์ที่มีเศษอาหารลงพื้นหรือลงสู่ท่อหรือทางระบายน้ำสาธารณะ(๗) ให้ปกปิดอาหาร เครื่องปรุงอาหาร ภาชนะใส่อาหาร เครื่องมือเครื่องใช้สำหรับจำหน่ายหรือประกอบอาหาร ด้วยอุปกรณ์ที่สามารถป้องกันฝุ่นละอองแมลงวัน และสัตว์ซึ่งเป็นพาหะนำโรค รวมทั้งดูแลรักษาให้สะอาดและใช้การได้ดีอยู่เสมอ(๘)ในการจับต้องอาหารที่พร้อมเสิร์ฟต้องใช้อุปกรณ์ช่วยในการหยิบจับอาหาร(๙) ใช้น้ำสะอาดในการทำ ปรุง ประกอบ แช่ ล้างอาหาร ภาชนะ เครื่องใช้และปฏิบัติให้ถูกสุขลักษณะอยู่เสมอ(๑๐) ใช้วัสดุ ภาชนะอุปกรณ์ที่สะอาด ปลอดภัยและมีการออกแบบที่ถูกต้องตามหลักสุขาภิบาลอาหารสำหรับใส่หรือเตรียม ทำ ประกอบ ปรุงและจำหน่ายอาหาร(๑๑) อาหาร เครื่องปรุงรส และเครื่องดื่มในภาชนะบรรจุที่ปิดสนิทต้องมีฉลากและเลขทะเบียนตำรับอาหาร(๑๒) อาหารสดประเภทเนื้อสัตว์เก็บในภาชนะที่ปิดสนิทและอุณหภูมิไม่สูงกว่า ๗.๒ องศาเซลเซียส(๑๓) อาหารที่ปรุงสำเร็จแล้วเก็บในภาชนะที่สะอาด มีการปกปิดและเก็บในระยะเวลาที่เหมาะสมที่จะไม่ทำให้เกิดการเจริญของเชื้อโรคที่เป็นอันตรายในอาหารแต่ละชนิด(๑๔) น้ำดื่ม เครื่องดื่ม น้ำผลไม้ ต้องสะอาด ใส่ในภาชนะที่สะอาดมีฝาปิด มีก๊อกหรือทางเทรินนํ้าหรือมีอุปกรณ์ที่มีด้ามสำหรับตักโดยเฉพาะ(๑๕) น้ำแข็งที่ใช้บริโภคต้องสะอาด ใส่ในภาชนะที่สะอาด มีฝาปิดมีอุปกรณ์ที่มีด้ามสำหรับคีบหรือตักโดยเฉพาะ(๑๖)ภาชนะที่ใช้สำหรับบริการน้ำดื่มแก่ผู้บริโภคประเภทใช้แล้วทิ้งห้ามนำกลับมาใช้ใหม่ และประเภทใช้แล้วนำกลับมาใช้ใหม่ให้ล้างให้ถูกหลักสุขาภิบาลอาหารทุกครั้งหลังจากใช้งาน(๑๗) จัดให้มีการป้องกันอันตรายต่อสุขภาพและเหตุรำคาญอันเนื่องมาจากการปรุง ประกอบ และจำหน่ายอาหาร(๑๘) การจำหน่ายอาหารที่มีการใช้น้ำมันและความร้อนจากเปลวไฟในการปรุงต้องมีอุปกรณ์ป้องกันการกระเด็นของน้ำมันและเปลวไฟที่มีโครงสร้างที่แข็งแรงและต้องวางอยู่ในที่ซึ่งปลอดภัยไม่เป็นทางสัญจรของประชาชนและไม่เป็นอันตรายต่อประชาชน(๑๙)การจำหน่ายอาหารที่มีการใช้ก๊าซหุงต้มเป็นเชื้อเพลิงในการปรุงอาหารต้องตั้งถังก๊าซในลักษณะตรงบนที่ราบและแข็งอยู่ห่างจากแหล่งที่มีอุณหภูมิเกิน ๕๒ องศาเซลเซียส และเปลวไฟหรือประกายไฟหรือวัสดุที่ทำให้เกิดไฟไหม้ได้ง่ายไม่น้อยกว่า๑.๕ เมตรท่อนำก๊าซชนิดอ่อนควรใช้สายยางหรือสายพลาสติกชนิดหนาและเป็นชนิดที่ใช้กับก๊าซโดยเฉพาะโดยมีความยาวท่อไม่เกิน๒ เมตร(๒๐) จัดให้มีที่รองรับมูลฝอยที่ถูกต้องตามลักษณะไว้ให้เพียงพอและไม่ถ่ายเททิ้งในท่อระบายน้ำหรือทางสาธารณะหลังการจำหน่ายอาหารแต่ละวันต้องมีการรวบรวมมูลฝอยนำไปกำจัดหรือนำไปทิ้งในที่รวบรวมมูลฝอยและทำความสะอาดบริเวณพื้นรางระบายน้ำให้สะอาด ไม่มีกลิ่นเหม็น มูลฝอยและคราบไขมันตกค้าง(๒๑) ห้ามนำสัตว์เลี้ยงทุกชนิดเข้ามาในบริเวณสถานที่เตรียม ทำ ประกอบปรุง และแผงจำหน่ายอาหาร(๒๒)ปฏิบัติการอื่นใดเกี่ยวด้วยสุขลักษณะตามคำแนะนำของเจ้าพนักงานสาธารณสุขและคำสั่งของเจ้าพนักงานท้องถิ่นรวมทั้งระเบียบ ข้อบังคับและประกาศเทศบาลตำบลขัวมุงข้อ ๙ การจำหน่ายสินค้าประเภทสัตว์เลี้ยง สัตว์ป่าหรือสัตว์น้ำโดยลักษณะจัดวางในที่หรือทางสาธารณะผู้จำหน่ายและผู้ช่วยจำหน่ายจะต้องปฏิบัติดังต่อไปนี้(๑) ปฏิบัติตามที่กำหนดไว้ในข้อ ๗ (๑)(๒) จัดการฉีดวัคซีนป้องกันโรคติดต่อ เช่น โรคพิษสุนัขบ้าโรคหัดสุนัข โรคแอนแทรกซ์ เป็นต้น แก่สัตว์เลี้ยง สัตว์ป่า ทุกตัวก่อนจำหน่ายไม่น้อยกว่าสิบห้าวัน(๓) ห้ามจำหน่ายสัตว์ที่ป่วยเป็นโรคติดต่อร้ายแรง(๔)ใช้กรงหรือคอกหรือภาชนะใช้เลี้ยงสัตว์ที่เหมาะสมกับชนิดของสัตว์และสะอาดปลอดภัย(๕) บำรุงรักษา เครื่องมือ เครื่องใช้และอุปกรณ์ต่าง ๆที่ใช้ในการจำหน่ายสัตว์ ให้สะอาดและใช้การได้ดีอยู่เสมอ(๖) จัดให้มีที่รองรับมูลฝอยสิ่งปฏิกูลและมูลฝอยติดเชื้อโดยแยกประเภทที่ถูกสุขลักษณะไว้ให้เพียงพอและไม่ถ่ายเททิ้งลงในท่อระบายน้ำหรือทางสาธารณะ(๗) จัดให้มีการป้องกันอันตรายต่อสุขภาพรวมทั้งป้องกันไม่ให้เกิดเหตุรำคาญเนื่องจากการจำหน่าย การกักขังและการรักษาความสะอาด(๘)ปฏิบัติการอื่นใดเกี่ยวด้วยสุขลักษณะตามคำแนะนำของเจ้าพนักงานสาธารณสุขและคำสั่งของเจ้าพนักงานท้องถิ่นรวมทั้งระเบียบ ข้อบังคับและประกาศเทศบาลตำบลขัวมุงข้อ ๑๐ การเร่ขายสินค้าในที่หรือทางสาธารณะผู้จำหน่ายหรือผู้ช่วยจำหน่ายจะต้องปฏิบัติตามหลักเกณฑ์ ดังต่อไปนี้(๑) จำหน่ายสินค้าในบริเวณที่อนุญาตให้จำหน่ายได้เท่านั้น(๒) ต้องแต่งกายสะอาด สุภาพ เรียบร้อย(๓) มูลฝอยจากการเร่ขายห้ามทิ้งลงในที่หรือทางสาธารณะและจัดให้มีที่รองรับน้ำทิ้งที่เกิดจากการจำหน่ายสินค้าและต้องมีการรองรับมูลฝอยที่ถูกต้องตามลักษณะไว้ให้เพียงพอและต้องมีการเก็บรวบรวมมูลฝอยนำไปกำจัดหรือนำไปทิ้งในที่รวบรวมมูลฝอย(๔) ในขณะที่เร่ขายสินค้าห้ามใช้เครื่องเสียงหรือวิทยุเทปหรือส่งเสียงดังจนเกิดเหตุเดือดร้อนรำคาญแก่ผู้อื่นหรือเกินกว่า๙๐ เดซิเบล เอ(๕) ห้ามนำรถยนต์ รถจักรยานยนต์หรือล้อเลื่อนไปจอดบนทางเท้าเพื่อขายสินค้า(๖)ปฏิบัติการอื่นใดเกี่ยวด้วยสุขลักษณะตามคำแนะนำของเจ้าพนักงานสาธารณสุขและคำสั่งของเจ้าพนักงานท้องถิ่นรวมทั้งระเบียบ ข้อบังคับและประกาศเทศบาลตำบลขัวมุงข้อ ๑๑ การเร่ขายสินค้าประเภทอาหารในที่หรือทางสาธารณะผู้จำหน่ายและผู้ช่วยจำหน่ายจะต้องปฏิบัติ ดังต่อไปนี้(๑) ปฏิบัติตามที่กำหนดไว้ในข้อ ๑๐ (๑) (๕)(๒) อาหารที่เร่ขายต้องสะอาด ปลอดภัยต่อสุขภาพของผู้บริโภค(๓) ใช้วัสดุ ภาชนะ หีบห่อที่สะอาด ปลอดภัยสำหรับใส่อาหาร(๔) ดูแลรักษาเครื่องมือ เครื่องใช้และอุปกรณ์ต่าง ๆที่ใช้ในการเร่ขายอาหาร ให้สะอาดและใช้การได้ดีอยู่เสมอ(๕) จัดอาหารแยกตามประเภทของสินค้าให้เป็นระเบียบ(๖) แต่งกายด้วยเสื้อผ้าที่มีแขน หรือสิ่งที่เก็บรวบผมได้เรียบร้อยสวมหมวกและสวมผ้ากันเปื้อนที่สะอาดเรียบร้อยและสวมรองเท้าขณะเร่ขายอาหาร(๗) ตัดเล็บมือให้สั้นถ้ามีบาดแผลบริเวณมือต้องปิดบาดแผลให้เรียบร้อย(๘) ไม่สูบบุหรี่ หรือไอ จาม(๙)ปฏิบัติการอื่นใดเกี่ยวด้วยสุขลักษณะตามคำแนะนำของเจ้าพนักงานสาธารณสุขและเจ้าพนักงานท้องถิ่นรวมทั้งระเบียบ ข้อบังคับและประกาศเทศบาลตำบลขัวมุงข้อ ๑๒ การเร่ขายสินค้าประเภทสัตว์เลี้ยงหรือสัตว์ป่าหรือสัตว์น้ำในที่หรือทางสาธารณะผู้จำหน่ายและผู้ช่วยจำหน่ายจะต้องปฏิบัติดังนี้(๑) ปฏิบัติตามที่กำหนดไว้ในข้อ ๙ (๑) (๕)(๒) สัตว์เลี้ยงหรือสัตว์ป่าที่เร่ขายต้องฉีดวัคซีนป้องกันโรคติดต่อเช่น โรคพิษสุนัขบ้า โรคหัดสุนัข โรคแอนแทรกซ์ เป็นต้น แก่สัตว์เลี้ยงสัตว์ป่าทุกตัวก่อนจำหน่ายไม่น้อยกว่าสิบห้าวัน(๓) ห้ามจำหน่ายสัตว์ที่ป่วยด้วยโรคติดต่อร้ายแรง(๔) ใช้กรงหรือภาชนะใช้เลี้ยงสัตว์ที่สะอาดปลอดภัย(๕) รักษาเครื่องมือ เครื่องใช้และอุปกรณ์ต่าง ๆ ที่ใช้ในการเร่ขายให้สะอาดและใช้การได้ดีอยู่เสมอ(๖)ปฏิบัติการอื่นใดเกี่ยวด้วยสุขลักษณะตามคำแนะนำของเจ้าพนักงานสาธารณสุขและเจ้าพนักงานท้องถิ่นรวมทั้งระเบียบ ข้อบังคับและประกาศเทศบาลตำบลขัวมุงข้อ ๑๓ ห้ามผู้จำหน่ายและผู้ช่วยจำหน่ายประกอบกิจการเมื่อมีเหตุควรเชื่อว่าตนเป็นโรคติดต่อที่ระบุไว้หรือเมื่อเจ้าพนักงานสาธารณสุขได้ตรวจ ปรากฏว่าตนเป็นพาหะของโรค และได้รับแจ้งความเป็นหนังสือแจ้งว่าตนเป็นพาหะของโรคติดต่อซึ่งระบุไว้ดังต่อไปนี้ คือ(๑) วัณโรค(๒) อหิวาตกโรค(๓) ไข้ไทฟอยด์(๔) โรคบิด(๕) ไข้สุกใส(๖) โรคคางทูม(๗) โรคเรื้อน(๘) โรคผิวหนังที่น่ารังเกียจ(๙) โรคตับอักเสบที่เกิดจากไวรัส(๑๐) โรคอื่น ๆ ตามที่กระทรวงสาธารณสุขกำหนดข้อ ๑๔ ถ้าปรากฏว่าผู้จำหน่ายผู้ใดเป็นโรคติดต่อหรือพาหะของโรคติดต่อที่ระบุไว้ในข้อ ๑๒ ซึ่งเจ้าพนักงานสาธารณสุขเห็นว่าถ้าอนุญาตให้จำหน่ายสินค้าในที่หรือทางสาธารณะต่อไปจะก่อให้เกิดอันตรายอย่างร้ายแรงต่อสุขภาพของประชาชนเจ้าพนักงานท้องถิ่นมีอำนาจสั่งให้ผู้จำหน่ายหยุดการจำหน่ายอาหารไว้ทันทีจนกว่าจะรักษาให้หายเป็นปกติหมวด ๓ใบอนุญาต ข้อ ๑๕ ผู้ขอรับอนุญาตจำหน่ายสินค้าในที่หรือทางสาธารณะต้องปฏิบัติตามเงื่อนไขดังนี้(๑) ต้องไม่เป็นโรคติดต่อหรือพาหะของโรคติดต่อตามที่กำหนดไว้ในข้อ ๑๓(๒) เงื่อนไขอื่นตามที่เจ้าพนักงานท้องถิ่นกำหนดข้อ ๑๖ ผู้ใดจะขอรับอนุญาตจำหน่ายสินค้าโดยลักษณะจัดวางหรือเร่ขายในที่หรือทางสาธารณะให้ยื่นคำขอต่อเจ้าพนักงานท้องถิ่นตามแบบท้ายเทศบัญญัตินี้พร้อมหลักฐานดังต่อไปนี้(๑)สำเนาบัตรประจำตัวประชาชนหรือบัตรข้าราชการ/บัตรพนักงานรัฐวิสาหกิจ(๒) สำเนาทะเบียนบ้านข้อ ๑๗ เมื่อเจ้าพนักงานท้องถิ่นได้ตรวจสอบความถูกต้องและความสมบูรณ์ของคำขออนุญาตตามข้อ๑๖ แล้ว ปรากฏว่าถูกต้องตามหลักเกณฑ์วิธีการและเงื่อนไขที่กำหนดไว้ให้ออกใบอนุญาตจำหน่ายสินค้าในที่หรือทางสาธารณะหรือใบอนุญาตเร่ขายสินค้าในที่หรือทางสาธารณะแล้วแต่กรณีข้อ ๑๘ ผู้ได้รับใบอนุญาตต้องชำระค่าธรรมเนียมตามอัตราท้ายเทศบัญญัตินี้ภายในกำหนดสิบห้าวัน นับแต่วันที่ได้รับหนังสือแจ้งจากเจ้าพนักงานท้องถิ่นหากมิได้มารับใบอนุญาตและชำระค่าธรรมเนียมภายในระยะเวลาที่กำหนด จะถือว่าสละสิทธิ์ข้อ ๑๙ การเปลี่ยนแปลงชนิดหรือประเภทของสินค้าลักษณะวิธีการจำหน่ายหรือสถานที่จัดวางสินค้าผู้ได้รับใบอนุญาตจะต้องแจ้งแก่เจ้าพนักงานท้องถิ่นก่อนดำเนินการเปลี่ยนแปลงซึ่งเจ้าพนักงานท้องถิ่นจะได้จดแจ้งไว้ในใบอนุญาตต่อไปข้อ ๒๐ ในขณะทำการจำหน่ายสินค้าหรือเร่ขายสินค้าในที่หรือทางสาธารณะผู้ได้รับใบอนุญาตต้องแสดงใบอนุญาตของตนได้เสมอและทำการจำหน่ายสินค้าหรือเร่ขายสินค้าในที่หรือทางสาธารณะตามประเภทสินค้าและลักษณะการจำหน่ายสินค้าในที่หรือทางสาธารณะที่ได้รับอนุญาตข้อ ๒๑ ใบอนุญาตฉบับหนึ่งให้ใช้ได้เฉพาะผู้ได้รับใบอนุญาตให้จำหน่ายสินค้าหรือเร่ขายสินค้าในที่หรือทางสาธารณะซึ่งระบุไว้ในใบอนุญาตไม่เกินหนึ่งคนและห้ามมิให้โอนใบอนุญาตข้อ ๒๒ เมื่อผู้ได้รับใบอนุญาตประสงค์จะขอต่ออายุใบอนุญาตเป็นผู้จำหน่ายสินค้าหรือเร่ขายสินค้าในที่หรือทางสาธารณะให้ยื่นคำขอต่อเจ้าพนักงานท้องถิ่นตามแบบท้ายเทศบัญญัตินี้พร้อมกับชำระค่าธรรมเนียมก่อนใบอนุญาตสิ้นอายุข้อ ๒๓ ใบอนุญาตซึ่งออกตามเทศบัญญัตินี้ให้มีอายุหนึ่งปีนับแต่วันที่ออกใบอนุญาตและให้ใช้ได้เพียงในเขตเทศบาลตำบลขัวมุงเท่านั้นข้อ ๒๔ เมื่อผู้ได้รับใบอนุญาตไม่ประสงค์จะประกอบกิจการต่อไปให้ยื่นคำขอบอกเลิกดำเนินกิจการต่อเจ้าพนักงานท้องถิ่นตามแบบคำร้องทั่วไปข้อ ๒๕ หากปรากฏว่าใบอนุญาตสูญหายถูกทำลายหรือชำรุดในสาระสำคัญ ผู้ได้รับใบอนุญาตจะต้องยื่นคำขอต่อเจ้าพนักงานท้องถิ่นเพื่อขอรับใบแทนใบอนุญาตภายในสิบห้าวันนับแต่วันที่ได้ทราบถึงการสูญหายถูกทำลายหรือชำรุดในสาระสำคัญ แล้วแต่กรณี พร้อมหลักฐาน ดังต่อไปนี้(๑) เอกสารการแจ้งความต่อสถานีตำรวจ กรณีสูญหายหรือถูกทำลาย(๒) ใบอนุญาตเดิม กรณีชำรุดในสาระสำคัญ(๓) รูปถ่ายของผู้ได้รับใบอนุญาต จำนวน ๒ รูปข้อ ๒๖ การออกใบแทนใบอนุญาตให้เจ้าพนักงานท้องถิ่นดำเนินการตามหลักเกณฑ์ วิธีการ และเงื่อนไขดังนี้(๑) การออกใบแทนใบอนุญาตให้ใช้แบบใบอนุญาต โดยประทับตราสีแดง คำว่า ใบแทน และให้มีวัน เดือน ปีที่ออกใบแทนพร้อมทั้งลงลายมือชื่อเจ้าพนักงานท้องถิ่นกำกับไว้ในใบแทนและต้นขั้ว(๒) บันทึกด้านหลังต้นขั้วของใบอนุญาตเดิมระบุสาเหตุการสูญหายถูกทำลายหรือชำรุดในสาระสำคัญของใบอนุญาตเดิม แล้วแต่กรณี และลงเล่มที่ เลขที่ปีของใบแทนใบอนุญาตข้อ ๒๗ ให้ใช้แบบพิมพ์ต่างๆ ตามที่กำหนดไว้ท้ายเทศบัญญัตินี้ข้อ ๒๘ ในกรณีที่ปรากฏว่าผู้รับใบอนุญาตไม่ปฏิบัติหรือปฏิบัติไม่ถูกต้องตามบทแห่งเทศบัญญัตินี้หรือเงื่อนไขที่ระบุไว้ในใบอนุญาตในเรื่องที่กำหนดไว้ตามที่ได้รับใบอนุญาตนั้นเจ้าพนักงานท้องถิ่นมีอำนาจสั่งพักใช้ใบอนุญาตได้ภายในเวลาที่เห็นสมควรแต่ต้องไม่เกินสิบห้าวันกรณีถูกสั่งพักใบอนุญาตตั้งแต่สองครั้งขึ้นไปและมีเหตุจะต้องถูกสั่งพักใช้ใบอนุญาตอีกให้เจ้าพนักงานท้องถิ่นออกคำสั่งเพิกถอนใบอนุญาตนั้นได้หมวด ๔บทกำหนดโทษ ข้อ ๒๙ ผู้ใดฝ่าฝืนเทศบัญญัตินี้ตามข้อ ๖ มีความผิดตามมาตรา ๗๗ แห่งพระราชบัญญัติการสาธารณสุข พ.ศ. ๒๕๓๕แก้ไขเพิ่มเติมถึง (ฉบับที่ ๒) พ.ศ. ๒๕๕๐ข้อ ๓๐ ผู้ใดฝ่าฝืนเทศบัญญัตินี้ตามข้อ๗ ข้อ ๘ ข้อ ๙ ข้อ ๑๐ ข้อ ๑๑ หรือข้อ ๑๒ มีความผิดตามมาตรา ๗๘แห่งพระราชบัญญัติการสาธารณสุข พ.ศ. ๒๕๓๕ แก้ไขเพิ่มเติมถึง (ฉบับที่ ๒) พ.ศ. ๒๕๕๐ข้อ ๓๑ ผู้ใดฝ่าฝืนเทศบัญญัตินี้ตามข้อ๒๐ มีความผิด ตามมาตรา ๗๖ แห่งพระราชบัญญัติการสาธารณสุข พ.ศ. ๒๕๓๕แก้ไขเพิ่มเติมถึง (ฉบับที่ ๒) พ.ศ. ๒๕๕๐ข้อ ๓๒ ผู้ใดฝ่าฝืนเทศบัญญัตินี้ ตามข้อ ๒๕มีความผิด ตามมาตรา ๘๓ แห่งพระราชบัญญัติการสาธารณสุข พ.ศ. ๒๕๓๕ แก้ไขเพิ่มเติมถึง(ฉบับที่ ๒) พ.ศ. ๒๕๕๐ข้อ ๓๓ ผู้รับใบอนุญาตผู้ใดดำเนินการในระหว่างถูกสั่งพักใช้ใบอนุญาตตามข้อ๒๘ วรรคหนึ่ง มีความผิดตามมาตรา ๘๔ แห่งพระราชบัญญัติการสาธารณสุข พ.ศ. ๒๕๓๕แก้ไขเพิ่มเติมถึง (ฉบับที่ ๒) พ.ศ. ๒๕๕๐ข้อ ๓๔ การเปรียบเทียบคดีให้เป็นไปตามมาตรา๘๕ แห่งพระราชบัญญัติการสาธารณสุข พ.ศ. ๒๕๓๕ แก้ไขเพิ่มเติมถึง (ฉบับที่ ๒) พ.ศ.๒๕๕๐ประกาศณ วันที่ ๒๗ มิถุนายน พ.ศ. ๒๕๕๔มนัส เศรษฐเสถียรนายกเทศมนตรีตำบลขัวมุงปริยานุช/ผู้จัดทำ๒๗ ธันวาคม๒๕๕๔ปณตภร/ผู้ตรวจ๒๘ ธันวาคม๒๕๕๔[๑] ราชกิจจานุเบกษาเล่ม ๑๒๘/ตอนที่ ๑๗๖ ง/หน้า ๑๕๑/๒๒ ธันวาคม ๒๕๕๔